open-index/open-wikipedia-markdown huggingface dataset:
ประวัติศาสตร์หมู่เกาะแปซิฟิก

**ประวัติศาสตร์หมู่เกาะแปซิฟิก** เป็นประวัติศาสตร์หมู่เกาะมหาสมุทรแปซิฟิก ชาวโพลินีเซียมีความเจริญสูงสุดโดยเฉพาะประเทศตองงาและประเทศซามัว ซึ่งเจริญมากจนมีการสร้างขึ้นเป็นอาณาจักร สำหรับชาวเมลานีเซียความเจริญมากสุดอยู่ที่ประเทศฟิจิและหมู่เกาะโซโลมอน และมีสังคมแบบชนเผ่า สังเกตได้ในประเทศปาปัวนิวกินีซึ่งมีชนเผ่ากว่า 100 ชนเผ่า ส่วนภูมิภาคไมโครนีเซียก็มีประชากรอาศัยกันอยู่อย่างช้านานแบบชนเผ่า บางแห่งเป็นรัฐ แว่นแคว้นหรืออาณาจักร ในประเทศออสเตรเลียมีชาวอบอริจินส์อาศัยอยู่นานถึง 40,000 - 50,000 ปี สำหรับประเทศนิวซีแลนด์มีชาวมาวรีอาศัยอยู่ 

## ประวัติศาสตร์หมู่เกาะแปซิฟิกแยกเป็นประเทศ
สำหรับประวัติศาสตร์ในหมู่เกาะแปซิฟิกแบ่งได้ดังนี้คือ

* ประวัติศาสตร์อะแลสกา
* ประวัติศาสตร์อเมริกันซามัว
* ประวัติศาสตร์ออสเตรเลีย
* ประวัติศาสตร์เกาะเบเกอร์
* ประวัติศาสตร์บรูไน
* ประวัติศาสตร์หมู่เกาะคาโรไลน์
* ประวัติศาสตร์เกาะอีสเตอร์
* ประวัติศษสตร์ฟิจิ
* ประวัติศาสตร์เฟรนช์โปลินีเซีย
* ประวัติศาสตร์หมู่เกาะกาลาปาโกส
* ประวัติศาสตร์กวม
* ประวัติศาสตร์ฮาวาย
* ประวัติศาสตร์อินโดนีเซีย
* ประวัติศาสตร์ญี่ปุ่น
* ประวัติศาสตร์คิริบาส
* ประวัติศาสตร์มาเลเซีย
* ประวัติศาสตร์หมู่เกาะมาร์เควซัส
* ประวัติศาสตร์เมลานีเซีย
* ประวัติศาสตร์ไมโครนีเซีย
* ประวัติศาสตร์หมู่เกาะมาร์แชลล์
* ประวัติศาสตร์นิวแคลิโดเนีย
* ประวัติศาสตร์นิวซีแลนด์
* ประวัติศษสตร์ปาปัวนิวกินี
* ประวัติศาสตร์ฟิลิปปินส์
* ประวัติศาสตร์ซามัว
* ประวัติศาสตร์หมู่เกาะโซไซตี
* ประวัติศาสตร์หมู่เกาะโซโลมอน
* ประวัติศาสตร์ไต้หวัน
* ประวัติศาสตร์ตาฮีติ
* ประวัติศาสตร์โตเกเลา
* ประวัติศาสตร์ตองงา
* ประวัติศาสตร์ตูอาโมตู
* ประวัติศาสตร์วานูอาตู

หมวดหมู่:เขตโอเชียเนีย
หมวดหมู่:ประวัติศาสตร์โอเชียเนีย
กู่เจ้านายฝ่ายเหนือ

**กู่เจ้านายฝ่ายเหนือ** หรือ **สุสานราชตระกูล ณ เชียงใหม่** เป็นสุสานหลวงที่เจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว โปรดฯ ให้อัญเชิญรวบรวมพระบรมอัฐิ และพระอัฐิของเจ้าหลวงและพระบรมวงศานุวงศ์ของราชวงศ์ทิพย์จักร ที่ครองนครเชียงใหม่มาประดิษฐานรวมกัน ณ บริเวณลาน วัดสวนดอก (พระอารามหลวง) โดยเกิดจากพระดำริเมื่อปี พ.ศ. 2452 พระราชชายาดารารัศมีทรงพิจารณาเห็นว่า (กู่) อนุสาวรีย์เจ้าผู้ครองนครและพระญาติพระวงศ์ทั้งหลายตั้งอยู่ใกล้ริมฝั่งแม่น้ำปิง ทางทิศตะวันตกนั้น (ตลาดวโรรสแถวตรอกข่วงเมรุ) ไม่เหมาะสม ดังนั้นจึงคิดที่จะหาที่ใหม่ซึ่งก็คือบริเวณวัดสวนดอกในปัจจุบันที่มีอาณาบริเวณกว้างขวาง ภายหลังเมื่อเจ้าดารารัศมี พระราชชายา สิ้นพระชนม์ ได้อัญเชิญแบ่งพระอัฐิของพระองค์มาประดิษฐานไว้ ณ กู่เจ้านายฝ่ายเหนือแห่งนี้ (อีกส่วนหนึ่งแบ่งประดิษฐานไว้ในสุสานหลวง วัดราชบพิธสถิตมหาสีมารามราชวรวิหาร) 

ปัจจุบันกู่เจ้านายฝ่ายเหนือ ได้ถูกจดทะเบียนให้เป็นโบราณสถานสำคัญ ภายใต้การกำกับดูแลของกรมศิลปากร ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478

การนำพระอัฐิและอัฐิของผู้ใดไปประดิษฐานในบริเวณกู่แห่งนี้ นับแต่อดีตมาจนถึงปัจจุบันต้องผ่านการพิจารณาจากผู้ดูแลรับผิดชอบ 2 ฝ่ายคือ ฝ่ายสายตระกูล ณ เชียงใหม่ และฝ่ายวัดสวนดอก โดยความเห็นชอบของเจ้าอาวาส จะถือหลักปฏิบัติว่าต้องเป็นอัฐิบุคคลที่เป็นลูกหลานและเครือญาติของเจ้าหลวง

## ลำดับกู่
กู่เจ้านายฝ่ายเหนือ ประกอบไปด้วยกู่จำนวนมาก ซึ่งภายในกู่จะบรรจุอัฐิเชื้อพระวงศ์ที่สำคัญ ดังนี้

## อ้างอิง

## ดูเพิ่ม

หมวดหมู่:เจ้านายฝ่ายเหนือ
หมวดหมู่:ประวัติศาสตร์เชียงใหม่
หมวดหมู่:สุสานในประเทศไทย
หมวดหมู่:โบราณสถานในจังหวัดเชียงใหม่
หมวดหมู่:สกุล ณ เชียงใหม่
หมวดหมู่:ราชวงศ์ทิพย์จักร
หมวดหมู่:สิ่งก่อสร้างในอำเภอเมืองเชียงใหม่
หมวดหมู่:เจ้าดารารัศมี พระราชชายา
อนันต์

thumb|200px|สัญลักษณ์อนันต์

**อนันต์** (; ใช้สัญลักษณ์ **∞**) เป็นแนวคิดในทางคณิตศาสตร์และปรัชญาที่อ้างถึงจำนวนที่ไม่มีขอบเขตหรือไม่มีที่สิ้นสุด ในประวัติศาสตร์ ผู้คนต่างพัฒนาแนวคิดต่าง ๆ เกี่ยวกับธรรมชาติของอนันต์ ในทางคณิตศาสตร์ มีการจำกัดความของคำว่าอนันต์ในทฤษฎีเซต ภาษาอังกฤษของอนันต์ที่ว่า Infinity มาจากคำในภาษาละติน *infinitas* ซึ่งแปลว่า "ไม่มีที่สิ้นสุด"

ในทางคณิตศาสตร์ เนื้อหาที่เกี่ยวกับอนันต์จะถือว่าอนันต์เป็นตัวเลข เช่น ใช้ในการนับปริมาณ เป็นต้นว่า "จำนวนพจน์เป็นอนันต์" แต่อนันต์ไม่ใช่ตัวเลขชนิดเดียวกับจำนวนจริง เกออร์ค คันทอร์ นักคณิตศาสตร์ชาวเยอรมันได้จัดระเบียบแนวคิดที่เกี่ยวกับอนันต์และเซตอนันต์ในช่วงปลายศตวรรษที่ 19 ถึงต้นศตวรรษที่ 20 เขายังได้ค้นพบว่าอนันต์มีการนับปริมาณแตกต่างกัน แนวคิดดังกล่าวถูกเรียกว่าภาวะเชิงการนับ เช่น เซตของจำนวนเต็มเป็นเซตอนันต์ที่นับได้ แต่เซตของจำนวนจริงเป็นเซตอนันต์ที่นับไม่ได้


หมวดหมู่:เทววิทยา
อะซิโตนเพอร์ออกไซด์

thumb|300px|อะซิโตนเพอร์ออกไซด์

**อะซิโตนเพอร์ออกไซด์** (อังกฤษ:acetone peroxide) เป็นสารประกอบจากอะซิโตน และไฮโดรเจนเพอร์ออกไซด์  มีคุณสมบัติไวต่อความร้อนและความสั่นสะเทือน ซึ่งเมื่อได้รับความร้อนหรือความสั่นสะเทือนเพียงเล็กน้อย จะทำให้พันธะระหว่างออกซิเจนที่เกาะตัวกันอย่างหลวมๆ แตกตัวออก และเกิดแรงอัดของแก๊สจำนวนมากออกมา ทำให้เกิดการระเบิด 

อะซิโตนเพอร์ออกไซด์ มีลักษณะเป็นผลึกคล้ายกับน้ำตาล ทำให้ตรวจจับยาก และสามารถผลิตด้วยสารตั้งต้นที่หาได้ง่าย ประกอบด้วยอะซิโตน ไฮโดรเจนเพอร์ออกไซด์ และกรดไฮโดรคลอริก หรือกรดซัลฟิวริก จึงเป็นที่นิยมในหมู่ผู้ก่อการร้าย 

อะซิโตนเพอร์ออกไซด์ มีชื่อเรียกอีกหลายชื่อได้แก่ 
* **triacetone triperoxide** หรือ **TATP** ไตรอะซิโตนไตรเพอร์ออกไซด์
* **tricycloacetone peroxide** หรือ **TCAP** ไตรไซโคลอะซิโตนเพอร์ออกไซด์
* **peroxyacetone** เปอร์ออกซีอะซิโตน

## แหล่งข้อมูลอื่น
* Science takes on the Mother of Satan
* How a pen like instrument can sniff out TATP  - An article
* TATP is Suicide bombers weapon of Choice  The Times Online UK
* Method and kit for the detection of explosives  U.S. Patent 6,767,717
* Thwarting the Airline Plot: Inside the Investigation  TIME magazine
* How do liquid explosives work, and what would terrorists do with them on a plane? HowStuffWorks

หมวดหมู่:สารเคมี
หมวดหมู่:เพอร์ออกไซด์
เลขฐานห้า

**เลขฐานห้า** หมายถึง ระบบเลขฐานห้า ที่มีสัญลักษณ์ห้าตัวคือ 0 (ศูนย์) 1 (หนึ่ง) 2 (สอง) 3 (สาม) และ 4 (สี่) 

หากแปลงค่าในเลขฐานสิบ เป็นเลขฐานห้า จะได้ดังนี้ 

0 = 00 

1 = 01 

2 = 02 

3 = 03 

4 = 04 

5 = 10 

6 = 11 

7 = 12 

8 = 13 

9 = 14 

10 = 20 

เลขฐานห้า ต้องเขียนโดยมีเลข 5 ห้อยอยู่ด้านหลัง เช่น 1015 ฯลฯ 

ห้า
ฮาสวาร์

ฮาสวาร์ (อังกฤษ: Haswar) เป็นตัวละครจากเกมเก็นโซซุยโคเด็น ปรากฏตัวออกมาในภาค V, ฮาสวาร์เป็นผู้ดูแลดินแดนศักดิ์สิทธิ์แห่งลูนัส (Holy land of Lunas)

## ข้อมูลส่วนตัว
ชื่อ: ฮาสวาร์ ฟาเลเนส (Haswar Falenas) 
ดวงดาวประจำตัว: เท็นโช (Tensyo) 
บ้านเกิด: โซล-ฟาเลนา (Sol-Falena) 
อายุ: มากกว่า 34 ปี
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ชาฮีวาร์ (Shahrewar, มีศักดิ์เป็นมารดา) 
สถานะ: ผู้ดูแลดินแดนศักดิ์สิทธิ์แห่งลูนัส 
สถานที่อยู่ปัจจุบัน: ไ่ม่ปรากฏ 
สงครามที่เข้าร่วม: สงครามกลางเมืองในฟาเลนา 

## ประวัติ
ฮาสวาร์เป็นลูกสาวของเจ้าหญิงชาฮีวาร์ (Princess Shahrewar) ลูกสาวคนโตของราชินีโอฮาซีทา (Queen Olhazeta) ราชินีองค์แรกของอาณาจักรฟาเลนา หลังราชินีโอฮาซีทาสิ้นพระชนม์ได้เกิดสงครามขึ้นระหว่างเจ้าหญิงชาฮีวาร์และเจ้าหญิงฟาฮาแรม (Princess Fahlzram) เจ้าหญิงทั้งสองต่อสู้กันเพื่อจะที่แย่งตำแหน่งการเป็นราชินีแห่งฟาเลนา ท้ายที่สุดเจ้าหญิงชาฮีวาร์โดนปลงพระชนม์โดยกองกำลังนีเตอร์เกต (Nether Gate) ซึ่งเป็นกองกำลังที่ฟาฮาแรมเป็นคนสร้างขึ้นมาอย่างลับๆ ฟาฮาแรมจึงได้ขึ้นเป็นราชินีแห่งฟาเลนาในที่สุด หลังจากนั้นสองปีราชินีฟาฮาแรมสิ้นพระชนม์ โดยให้ลูกสาวของตน อาสแตส ขึ้นครองราชย์ต่อจากเธอ ดังนั้นฮาสวาร์จึงไม่มีโอกาสได้เข้าเป็นราชินีแห่งฟาเลนาแต่มีเชื้อสายกษัตริย์อยู่ในตัว

ฮาสวาร์ได้รับเลือกเข้าเป็นผู้ดูแลดินแดนศักดิ์สิทธิ์แห่งลูนัส และได้มีโอกาสในการเลี้ยงดูเจ้าชายแห่งฟาเลนาแม้เธอจะยุ่งมากกับหน้าที่ของการดูแลดินแดนศักดิ์สิทธิ์ก็ตาม แม้ว่าเธอจะไม่มีโอกาสในการได้เข้าเป็นราชินีแห่งฟาเลนา แต่เธอกลับไม่เคยเสียใจกับสิ่งที่เกิดขึ้นและบอกกับตนเองเสมอว่า อาสแตสสามารถทำหน้าที่นี้ได้ดีมากกว่าเธอ แต่ก็ยังคงมีบุคคลส่วนมากที่ไม่เห็นด้วยกับความคิดนั้น

ขณะเกิดสงครามกลางเมืองในฟาเลนา ฮาสวาร์เองต้องการที่จะให้ความช่วยเหลือกับเจ้าชายแห่งฟาเลนาและหมายรวมถึงเจ้าหญิงลิมสเลียด้วยเช่นกัน แต่ไม่สามารถทำอะไรได้มากนัก นอกจากการให้กำลังใจเพียงอย่างเดียว แม้แต่ในวันขึ้นครองราชย์ของเจ้าหญิงลิมสเลียเองก็ตาม ดังนั้นเมื่อถึงโอกาสที่เจ้าชายเข้ามาชวนเธอไปเป็นพวก ฮาสวาร์จึงไม่ปฏิเสธในการออกเดินทางไปกับเจ้าชายเลย

ภายหลังสงครามสิ้นสุดลงเธอกลับไปทำหน้าที่เป็นผู้ดูแลดินแดนศักดิ์สิทธิ์แห่งลูนัส และได้แต่งงานไปโดยที่ไม่มีใครคาดคิด

## วิธีการนำเป็นพวก
;ซุยโคเด็นภาค V: ให้เราพาทาคามุไปยังดินแดนศักดิ์สิทธิแห่งลูนัส หลังจากคุยกับฮาสวาร์ เธอจะเข้าร่วมเป็นพวกกับเราพร้อมกับอิซาโตะและเออดา (Urda)

หมวดหมู่:เก็นโซซุยโคเด็น
เลขฐานเจ็ด

**เลขฐานเจ็ด** หมายถึง ระบบเลขฐานเจ็ด ที่มีสัญลักษณ์เจ็ดตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) 5 (ห้า) และ 6 (หก)
   
เจ็ด
โดนาเตลโล

thumb|รูปปั้นโดนาเตลโลที่ฟลอเรนซ์

**โดนาเตลโล** หรือ **โดนาโต ดี นิกโกเลาะ ดี เบตโต บาร์ดี** (; ค.ศ. 1386 - 13 ธันวาคม ค.ศ. 1466) ศิลปินชาวอิตาลีในด้านงานปั้นในยุคฟื้นฟูศิลปวิทยาการ 

## ชีวิตเบื้องต้น
โดนาเตลโลเป็นลูกของพ่อค้าขนแกะนิกโกเลาะ ดี เบตโต บาร์ดี ผู้เป็นสมาชิกของสมาคมพ่อค้าขนแกะแห่งฟลอเรนซ์ที่เกิดที่งฟลอเรนซ์ราวปี ค.ศ. 1386 โดนาเตลโลได้รับการศึกษาภายในบ้านของตระกูลมาร์เตลลี และการศึกษาเบื้องต้นจากห้องศิลป์ของช่างทอง และต่อมาก็ได้ฝึกงานอยู่ชั่วระยะเวลาหนึ่งกับโลเรนโซ กีแบร์ตี

ขณะที่ร่ำเรียนและทำงานขุดค้นอยู่กับฟีลิปโป บรูเนลเลสกี ในกรุงโรมระหว่าง ค.ศ. 1404 ถึง ค.ศ. 1407 ศิลปินสองคนนี้ก็ได้ชื่อว่าเป็นนักล่าสมบัติ โดนาเตลโลหากินโดยการทำงานกับร้านช่างทอง การทำงานในกรุงโรมเป็นจุดสำคัญของการเปลี่ยนแปลงของการวิวัฒนาการทั้งหลายของศิลปะอิตาลีในคริสต์ศตวรรษที่ 15 เพราะในช่วงนี้เองที่บรูเนลเลสกีทำการวัดโดมของตึกแพนธีอันและสิ่งก่อสร้างโรมันอื่น ๆ ในกรุงโรม สิ่งก่อสร้างของบรูเนลเลสกีและงานประติมากรรมของโดนาเตลโลถือกันว่าเป็นงานเอกในการแสดงออกถึงความก้าวหน้าทางสถาปัตยกรรมและประติมากรรมของยุคดังกล่าว และมามีอิทธิพลต่อจิตรกรอื่น ๆ ของยุคฟื้นฟูศิลปวิทยาต่อมา

## อ้างอิง

* 

หมวดหมู่:บุคคลที่เกิดในคริสต์ทศวรรษ 1380
หมวดหมู่:ประติมากรชาวอิตาลี
หมวดหมู่:บุคคลจากฟลอเรนซ์
คาบสมุทรเกาหลี

**คาบสมุทรเกาหลี** () เป็นคาบสมุทรทางตะวันออกของทวีปเอเชีย ทอดตัวลงไปทางทิศใต้สู่มหาสมุทรแปซิฟิก มีความยาวประมาณ 1,000 กิโลเมตร พื้นที่รวมกันได้ **220,847** ตร. กม. ทางตะวันออกล้อมรอบด้วยทะเลญี่ปุ่น (ทะเลตะวันออก) ทะเลจีนตะวันออก ด้านตะวันตกเป็นทะเลเหลือง โดยมีช่องแคบเกาหลีเชื่อมต่อชายฝั่งทะเลสองด้าน พื้นที่ 70% ของคาบสมุทรเป็นเทือกเขา

คาบสมุทรเกาหลี ถูกแบ่งออกเป็น 2 ส่วน ทางด้านใต้คือประเทศระบอบประชาธิปไตย คือเกาหลีใต้ และประเทศระบอบคอมมิวนิสต์ คือเกาหลีเหนือ โดยถูกคั่นกลางด้วยเขตปลอดทหาร

เกาหลี
หมวดหมู่:ทวีปเอเชีย
หมวดหมู่:ประเทศเกาหลีเหนือ
หมวดหมู่:ประเทศเกาหลีใต้
ก
เลขฐานหก

**เลขฐานหก** หมายถึง ระบบเลขฐานหก ที่มีสัญลักษณ์หกตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) และ 5 (ห้า)

## คุณสมบัติทางคณิตศาสตร์

เมื่อเขียนในเลขฐานหก จำนวนเฉพาะทั้งหมดนอกจาก 2 และ 3 มีเลข 1 หรือ 5 เป็นหน่วยท้าย ในเลขฐานหก จำนวนเฉพาะเขียนได้ดังนี้:

:2, 3, 5, 11, 15, 21, 25, 31, 35, 45, 51, 101, 105, 111, 115, 125, 135, 141, 151, 155, 201, 211, 215, 225, 241, 245, 251, 255, 301, 305, 331, 335, 345, 351, 405, 411, 421, 431, 435, 445, 455, 501, 515, 521, 525, 531, 551, ... 

## เลขฐานสามสิบหกในฐานะเลขฐานหกแบบย่อ

สำหรับวัตถุประสงค์บางประการ เลขฐานหกอาจมีขนาดเล็กเกินไปต่อความสะดวก ซึ่งสามารถแก้ไขได้โดยใช้รากของ 6 คือ เลขฐาน 36 ซึ่งจะช่วยให้แปลงไปได้ง่ายขึ้น โดยเพียงแค่แทนที่ด้วยสิ่งต่อไปนี้:

ดังนั้น ตัวเลข WIKI36 ในเลขฐาน 36 เทียบเท่ากับตัวเลข 523032306 ในเลขฐานหก ส่วนในเลขฐานสิบคือ 1,517,058

หก
คิมิโกะ

**คิมิโกะ** เป็นชื่อบุคคลญี่ปุ่น อาจหมายถึง

; บุคคล
* คิมิโกะ ดาเตะ - นักเทนนิสชาวญี่ปุ่น
* คิมิโกะ อิเคงามิ - นักแสดงชาวญี่ปุ่น
* คิมิโกะ อิโต - นักร้องชาวญี่ปุ่น
* คิมิโกะ โคยามะ - นักพากย์ชาวญี่ปุ่น
* คิมิโกะ โย - นักแสดงชาวญี่ปุ่น

; ตัวละครการ์ตูน
* คิมิโกะ โทโฮมิโกะ - ตัวละครจากการ์ตูนเรื่อง เส้าหลิน สุดยอดพลังแห่งเพลงมวย
* นานาซาวะ คิมิโกะ - ตัวละครจากการ์ตูนเรื่อง Megatokyo
เท็ตสึยะ โนมูระ

**เท็ตสึยะ โนมูระ** () เกิดวันที่ 8 ตุลาคม พ.ศ. 2513 ที่จังหวัดโคจิ เป็นนักวาดภาพประกอบ ออกแบบตัวละคร และนักสร้างสรรค์เกมชาวญี่ปุ่น โดยผลงานที่ทำให้ชื่อของเขาเป็นที่รู้จักในวงกว้างคือ ไฟนอลแฟนตาซี VII

โนะมุระเดินทางมาอยู่ที่โตเกียวเมื่อตอนอายุ 18 ปี  หลังจบการศึกษาด้านการออกแบบโฆษณาจากโรงเรียนสอนการออกแบบ เขาก็ได้เข้ามาทำงานกับบริษัทสแควร์จำกัด (ปัจจุบันคือ สแควร์เอนิกซ์) ในวันที่ 16 เมษายน พ.ศ. 2534 โดยผลงานชิ้นแรกที่ได้มีส่วนร่วมคือ ไฟนอลแฟนตาซี IV

## ผลงาน
### ออกแบบตัวละคร
* ไฟนอลแฟนตาซี VII
* ไฟนอลแฟนตาซี VIII
* ไฟนอลแฟนตาซี X
* ไฟนอลแฟนตาซี X-2
* ไฟนอลแฟนตาซี XI
* ไฟนอลแฟนตาซี XIII
* ไฟนอลแฟนตาซี ไทป์-0
* พาราไซต์อีฟ
* พาราไซต์อีฟ 2
* เบรฟเฟนเซอร์ มุซะชิเด็น
* มุซะชิเด็น II: เบลดมาสเตอร์
* เดอะ เบานเซอร์
* Kingdom Hearts Birth by Sleep
* Subarashiki Kono Sekai It' Wonderful World

### ออกแบบตัวละคร & กำกับ
* Kingdom Hearts
* Kingdom Hearts Chain of Memories
* Kingdom Hearts II
* Kingdom Hearts 358/2 Days
* Final Fantasy VII Advent Children
* Final Fantasy XV

## แหล่งข้อมูลอื่น
* SQUARE ENIX 
* Tetsuya Nomura's Biography and Artwork 

หมวดหมู่:นักวาด
หมวดหมู่:ไฟนอลแฟนตาซี
หมวดหมู่:บุคลากรสแควร์เอนิกซ์
หมวดหมู่:นักออกแบบวิดีโอเกมชาวญี่ปุ่น
หมวดหมู่:ผู้กำกับวิดีโอเกมชาวญี่ปุ่น
มาซากาซุ โมริตะ

**มาซากาซุ โมริตะ** () เป็นนักแสดงและนักพากย์ชายชาวญี่ปุ่น เดิมเคยเป็นนักแสดงมาก่อน แต่หลังจากที่ได้มาเป็นนักแสดงโมชั่นแอคเตอร์ พร้อมกับพากย์เสียง ทีดัส ในเกมไฟนอลแฟนตาซี X ก็ทำให้ชื่อของเขากลายเป็นที่รู้จักในวงกว้างมากขึ้นทั้งในประเทศญี่ปุ่นและต่างประเทศ ปัจจุบันโมริตะจึงมีงานพากย์มากกว่างานแสดงไปแล้ว โดยบทที่สร้างชื่อเสียงในฐานะนักพากย์ให้แก่เขาคือ อิจิโกะ จากเรื่อง เทพมรณะ

## ประวัติ
**วันเกิด :** 21 ตุลาคม พ.ศ. 2515
**บ้านเกิด :** โตเกียว ประเทศญี่ปุ่น 
**สังกัด :** อาโอนิโปรดักชัน 

## ผลงาน

### แอนิเมชัน
* เทพมรณะ รับบทเป็น คุโรซากิ อิจิโกะ
* กันดั้มซี้ดเดสทินี รับบทเป็น อาล์ว นีเดอร์
* นักชกจ้าวสังเวียน รับบทเป็น ทากามิเนะ ริวจิ
* เซนต์เซย่า ภาคฮาเดส เดอะ แชปเตอร์ อินเฟอร์โน รับบทเป็น เปกาซัส เซย่า
* เมเจอร์ ภาค 2 รับบทเป็น ซาโต้ โทชิยะ
* ปุปะจังหวะฮา รับบทเป็น เฮียวโด มาซารุ
* คินอิโระ โนะ คอร์ดา รับบทเป็น ฮิฮาระ คาซึกิ
* สงครามผงาดบัลลังก์จิ๋นซี รับบทเป็น หลี่ซิ่น

### เกม
* ไฟนอลแฟนตาซี X รับบทเป็น ทีดัส
* ไฟนอลแฟนตาซี X-2 รับบทเป็น ทีดัส, ชูอิน
* คิงด้อมฮาร์ทส รับบทเป็น ทีดัส
* คินอิโระ โนะ คอร์ดา(La corda 'd oro ~primo passo~) รับบทเป็น ฮิฮาระ คาซึกิ
* เคซเซน ||| (Kessen III) รับบทเป็น โมริ รันมารุ, อุเอสุงิ คาเคคัตสึ
* เซ็นโงคุ BASARA 2 รับบทเป็น มาเอดะ เคจิ
* โทคิเมคิ เมโมเรียล เกิร์ลสไซด์ 2nd Kiss รับบทเป็น ซาเอกิ เทรุ
* บาคุมัตสึเร็นกะ ชินเซ็นกุมิ รับบทเป็น คอนโด อิซามิ
*เก็นชินอิมแพกต์ รับบทเป็น โทมะ

### โมชั่นแอคเตอร์
* ไฟนอลแฟนตาซี VIII แสดงเป็น เซล, ซิด
* ไฟนอลแฟนตาซี X แสดงเป็น ทีดัส, อานิคิ
* ไฟนอลแฟนตาซี X-2 แสดงเป็น ทีดัส, ชูอิน, อานิคิ
* ไฟนอลแฟนตาซี VII แอดเวนต์ชิลเดรน 

## แหล่งข้อมูลอื่น
* ประวัติส่วนตัวในเว็บต้นสังกัด (อาโอนิโปรดักชัน)  

หมวดหมู่:นักพากย์ชายชาวญี่ปุ่น
หมวดหมู่:บุคคลจากโตเกียว
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
แคนดี้ แคนดี้ สาวน้อยจอมแก่น

**แคนดี้ แคนดี้ สาวน้อยจอมแก่น** (; ) เป็นการ์ตูนญี่ปุ่น ผลงานอมตะของ "ยูมิโกะ อิการาชิ" เนื้อเรื่องโดย "เคียวโกะ มิซูกิ" พิมพ์ครั้งแรกที่ญี่ปุ่นในปี พ.ศ. 2518 มีความยาวทั้งสิ้น 9 เล่มจบ ส่วนฉบับภาษาไทยได้รับลิขสิทธิ์โดยสำนักพิมพ์วิบูลย์กิจ จัดพิมพ์เมื่อปี 2537 ในรูปแบบปกแข็ง 5 เล่มจบ แต่ก่อนหน้านั้นเคยจัดพิมพ์โดยสำนักพิมพ์ยอดธิดาในช่วงปี 2522 และ สำนักพิมพ์สยามสปอร์ต (ยุคไม่มีลิขสิทธิ์) 7 เล่มจบ ปัจจุบันจัดว่าเป็นหนังสือการ์ตูนที่เป็นที่ต้องการมาก บางเว็บไซต์มีการจัดประมูลในราคาหลักพัน

แคนดี้ แคนดี้ สาวน้อยจอมแก่น ถูกสร้างเป็นอนิเมะออกอากาศในประเทศญี่ปุ่นเมื่อปี พ.ศ. 2519 และออกอากาศในประเทศไทยเมื่อปี พ.ศ. 2521 และหลังจากนั้นต่อมาอีก 14 ปี ก็ได้มีการจัดทำใหม่เป็นภาพยนตร์อนิเมะสำหรับออกฉายในโรงภาพยนตร์ ความยาว 26 นาที เมื่อปี พ.ศ. 2535

## เนื้อเรื่อง
แคนดี้ แคนดี้ สาวน้อยจอมแก่น เป็นเรื่องราวของแคนดี้ ไวท์ เด็กสาวกำพร้าคนหนึ่งที่เติบโตมาในสถานเลี้ยงเด็กกำพร้าเล็กๆ ณ หมู่บ้านแห่งหนึ่งที่รัฐมิชิแกน สหรัฐอเมริกา เมื่ออายุได้ประมาณ 10 กว่าปี แคนดี้ได้ถูกขอไปเป็นเพื่อนคุยให้แก่คุณหนูอิไลซ่าแห่งตระกูลอาเดรย์ แคนดี้ต้องทนกับการกลั่นแกล้งสารพัด แม้จะต้องเจอความลำบากหลายๆประการแต่แคนดี้ก็ยังยิ้มได้เพราะมีเพื่อนที่คอยเป็นกำลังใจให้ทั้ง 3 คนคือ สแตร์ อาร์ชี่ และแอนโธนี่ แห่งตระกูลอันเดร รวมถึงเจ้าชายบนเนินเขาที่แคนดี้เคยเจอเพียงครั้งเดียวเมื่อสมัยเด็กๆ ซึ่งกลายเป็นกำลังใจสำคัญในการที่จะทนต่อสู้กับความลำบาก

วันหนึ่ง แคนดี้ได้กลายมาเป็นลูกบุญธรรมของท่านลุงวิลเลี่ยม ซึ่งเป็นผู้ที่มีอำนาจมากที่สุดในตระกูลอันเดร ชีวิตของแคนดี้เปลี่ยนไปจากหน้ามือเป็นหลังมือ อย่างไรก็ดี ความทุกข์ก็ไม่ได้หายไปจากชีวิตของแคนดี้ เธอต้องสูญเสียคนสำคัญไป สายลมแห่งโชคชะตาได้พัดพาชีวิตของแคนดี้ไปยังอังกฤษ ณ โรงเรียนประจำ แคนดี้ได้พบกับหนุ่มน้อยผู้ซึ่งเป็นทายาทของตระกูลแกรนด์เชสเตอร์ ตระกูลใหญ่แห่งอังกฤษ และเขาคนนี้คือผู้ที่ทำให้ชีวิตของแคนดี้ต้องเปลี่ยนแปลงครั้งใหญ่ สุดท้ายแคนดี้ได้กลับมาที่อเมริกาอีกครั้ง ที่นั่น เธอต้องพบความจริงบางอย่าง ซึ่งเป็นความจริงที่ทำให้ภาพฝันอันแสนไกลของเธอมาปรากฏตรงหน้า

## ตัวละคร

## รายชื่อตอน

## อ้างอิง

## แหล่งข้อมูลอื่น
* candycandy.net เว็บไซต์อย่างเป็นทางการของ ยูมิโกะ อิการาชิ  
* Nagita Keiko Office Home Page เว็บไซต์อย่างเป็นทางการของ เคียวโกะ มิซุกิ 
* https://www.oknation.net/post/detail/634f5ca3e764a7d4e8ff0c5b
* 
* 

หมวดหมู่:มังงะที่ตีพิมพ์ในปี พ.ศ. 2518
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2519
หมวดหมู่:ข้อโต้เถียงในการ์ตูนญี่ปุ่น
หมวดหมู่:ภาพยนตร์ที่สร้างจากนวนิยายญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:มังงะที่ได้รับการดัดแปลงเป็นภาพยนตร์
หมวดหมู่:การ์ตูนญี่ปุ่นแนวโชโจะ
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวนาฏกรรม
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:อนิเมะและมังงะที่มีฉากในสหรัฐ
หมวดหมู่:โทเอแอนิเมชัน
หมวดหมู่:การ์ตูนญี่ปุ่น
หมวดหมู่:รายการโทรทัศน์ของทีวีอาซาฮี
วงศ์ปลาช่อน

**วงศ์ปลาช่อน** () ปลาในวงศ์นี้มีรูปร่างเรียวทรงกระบอก ส่วนหัวโตจะงอยปากยื่น ปากกว้าง ตาโต มีฟันเป็นเขี้ยวบนขากรรไกร หัวด้านบนราบ ถ้าดูจากตอนบนจะโค้งมนคล้ายงู ลำตัวค่อนข้างกลม ครีบหลังและครีบก้นยาว ครีบหางปลายมน ครีบอกใหญ่ ครีบท้องเล็ก เกล็ดมีขนาดใหญ่มีขอบเรียบ  ปลาช่อนมีอวัยวะช่วยหายใจเป็นหลืบเนื้อสีแดงอยู่ในคอหอย เรียกว่า Suprabranchia จึงสามารถอยู่ในแหล่งน้ำที่มีออกซิเจนต่ำได้ ใช้ชื่อวงศ์ว่า Channidae (/ชาน-นิ-ดี้/)

แพร่พันธุ์โดยการวางไข่โดยตัวผู้และตัวเมียช่วยกันปรับพื้นที่น้ำตื้น ๆ ให้เป็นแปลงกลม แล้ววางไข่ลอยเป็นแพ ตัวผู้เป็นผู้ดูแลไข่จนไข่ฟักเป็นตัวแล้วเลี้ยงลูกปลาจนโต เรียกว่า "ลูกครอก" ซึ่งมีสีแดงหรือส้ม รูปร่างคล้ายพ่อแม่ จากนั้นจึงปล่อยให้หากินเอง

พบในเขตร้อนของทวีปแอฟริกาและเอเชีย ปัจจุบันพบทั้งสิ้น 31 ชนิด  (และยังมีอีกหลายชนิดที่ยังไม่ได้อนุกรมวิธาน) แบ่งเป็น 2 สกุล  คือ  *[[Channa]]* 28 ชนิด พบในทวีปเอเชีย  และ *[[Parachanna]]* ซึ่งพบในทวีปแอฟริกา 3 ชนิด สำหรับในประเทศไทยพบประมาณ 10 ชนิด ปลาขนาดเล็กสุดคือ ปลาก้าง (*C. limbata*) ซึ่งมีขนาดโตเต็มที่ไม่เกิน 1 ฟุต และใหญ่ที่สุดคือ ปลาชะโด (*C. micropeltes*) ที่ใหญ่ได้ถึง 1-1.5 เมตร

จัดเป็นวงศ์ปลาเศรษฐกิจที่มีความสำคัญมาก จนอาจกล่าวได้ว่าเป็นปลาน้ำจืดที่คนไทยนิยมบริโภคมากเป็นอันดับหนึ่งก็ว่าได้ โดยปลาช่อนชนิดที่นิยมนำมาบริโภคคือ ปลาช่อน (*C. straita*) ซึ่งพบได้ทุกแหล่งน้ำและทุกภูมิภาค

## อ้างอิง

## อ่านเพิ่ม
* 
* 

## แหล่งข้อมูลอื่น

* Snakeheads—A Biological Synopsis and Risk Assessment published by the U.S. Geological Survey
* snakeheads.org world's largest website for snakeheads
* Overview of Northern Snakehead biology
* Fish or Foul: Snakeheads near Washington, D.C., and the people who love them
* Sighting of snakehead predator fish in CT has DEEP 'concerned'


หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:ปลาตู้
ใบอนุญาตประกอบวิชาชีพ

**ใบอนุญาตประกอบวิชาชีพ** เป็นใบอนุญาตให้สามารถประกอบวิชาชีพนั้น ๆ ตามสาขาที่เรียนมา โดยผู้ที่จะได้รับใบอนุญาตประกอบวิชาชีพจะต้องมีคุณสมบัติตามที่องค์กรออกใบอนุญาตประกอบวิชาชีพกำหนดไว้ ผู้ที่ไม่มีใบอนุญาตประกอบวิชาชีพจะไม่สามารถประกอบวิชาชีพนั้น ๆ ได้ ถ้าฝ่าฝืนจะมีโทษตามที่องค์กรวิชาชีพแต่ล่ะองค์กรกำหนดไว้

## ใบอนุญาตประกอบวิชาชีพในประเทศไทย
ปัจจุบัน มีวิชาชีพที่ต้องมีใบอนุญาตเพื่อประกอบวิชาชีพ ดังนี้
* ใบอนุญาตประกอบโรคศิลปะ ออกโดย กองสถานพยาบาลและการประกอบโรคศิลปะ
* ใบอนุญาตประกอบวิชาชีพเวชกรรม ออกโดย แพทยสภา 
* ใบอนุญาตประกอบวิชาชีพทันตกรรม ออกโดย ทันตแพทยสภา
* ใบอนุญาตประกอบวิชาชีพการสัตวแพทย์ ออกโดย สัตวแพทยสภา
* ใบอนุญาตประกอบวิชาชีพเภสัชกรรม ออกโดย  สภาเภสัชกรรม
* ใบอนุญาตประกอบวิชาชีพการพยาบาลและการผดุงครรภ์ ออกโดย สภาการพยาบาล
* ใบอนุญาตประกอบวิชาชีพเทคนิคการแพทย์ ออกโดย สภาเทคนิคการแพทย์
* ใบอนุญาตประกอบวิชาชีพกายภาพบำบัด ออกโดยสภากายภาพบำบัด
* ใบอนุญาตผู้ประกอบวิชาชีพการแพทย์แผนไทย ออกโดย สภาการแพทย์แผนไทย
* ใบอนุญาตผู้ประกอบวิชาชีพการแพทย์แผนไทยประยุกต์ ออกโดย สภาการแพทย์แผนไทย
*ใบอนุญาตประกอบวิชาชีพการสาธารณสุขชุมชน ออกโดย สภาการสาธารณสุขชุมชน
* ใบอนุญาตให้เป็นทนายความ ออกโดย สภาทนายความ 
* ใบอนุญาตประกอบวิชาชีพวิศวกรรมควบคุม ออกโดย สภาวิศวกร
* ใบอนุญาตประกอบวิชาชีพสถาปัตยกรรม ออกโดย สภาสถาปนิก 
* ใบอนุญาตประกอบวิชาชีพทางการศึกษา ออกโดย คุรุสภา
* ใบอนุญาตประกอบวิชาชีพวิทยาศาสตร์และเทคโนโลยีควบคุม ออกโดย สภาวิชาชีพวิทยาศาสตร์และเทคโนโลยี
* ใบอนุญาตประกอบวิชาชีพบัญชี ออกโดย สภาวิชาชีพบัญชี ในพระบรมราชูปถัมภ์
* ใบอนุญาตประกอบวิชาชีพสอบบัญชี ออกโดย สภาวิชาชีพบัญชี ในพระบรมราชูปถัมภ์
*ใบประกอบวิชาชีพสังคมสงเคราะห์ ออกโดย สภาวิชาชีพสังคมสงเคราะห์
* ใบอนุญาตวิชาชีพพนักงานรักษาความปลอดภัย สำนักงานตำรวจแห่งชาติ 
* ใบอนุญาตขับขี่สาธารณะ

## อ้างอิง

หมวดหมู่:ใบอนุญาต
ยูมิ (เก็นโซซุยโคเด็น)

thumb|ยูมิจากเกมซุยโคเด็นภาค III
ยูมิ (อังกฤษ: Yumi) เป็นตัวละครจากเกมเก็นโซซุยโคเด็น ปรากฏตัวออกมาในภาค III

## ข้อมูลส่วนตัว
ชื่อ: ยูมิ 
ดวงดาวประจำตัว: เท็นยู (Tenyu) 
บ้านเกิด: อัลมา ไคนัน (Alma Kinan) 
อายุ: 26 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ยุยริ, ยุน
สถานะ: นักรบ 
สถานที่อยู่ปัจจุบัน: อัลมา ไคนัน 
สงครามที่เข้าร่วม: สงครามทูตแห่งเพลิงครั้งที่สอง 

## ประวัติ
ยูมิเป็นนักรบจากหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยุน เธอได้ให้ความช่วยเหลือคริส ไลท์เฟลโลว์ ขณะที่คริสเดินทางมายังหมู่บ้าน และเข้าร่วมกองทัพไฟบริงเกอร์ภายหลังจากยุนเสียชีวิต เมื่อเปรียบเทียบกับยุยริแล้วเธอดูจะมีความอ่อนโยนมากกว่า

ภายหลังสงครามสิ้นสุดลง ยูมิได้เดินทางกลับไปยังหมู่บ้านอัลมา ไคนัน และชื่นชอบที่จะออกเดินทางออกนอกหมู่บ้านบ่อยๆ

## วิธีการนำเป็นพวก
;ซุยโคเด็นภาค III: ได้เข้าเป็นพวกโดยอัตโนมัติ

หมวดหมู่:เก็นโซซุยโคเด็น
ยุน (เก็นโซซุยโคเด็น)

thumb|ยุนจากเกมซุยโคเด็นภาค III
ยุน (อังกฤษ: Yun) เป็นตัวละครจากเกมเก็นโซซุยโคเด็น ปรากฏตัวออกมาในภาค III

## ข้อมูลส่วนตัว
ชื่อ: ยุน 
ดวงดาวประจำตัว: เท็นโช (Tensyo) 
บ้านเกิด: อัลมา ไคนัน (Alma Kinan) 
อายุ: ไม่ปรากฏ 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ยุยริ, ยูมิ
สถานะ: คนทรง, เสียชีวิตจากการเข้าประกอบพิธีกรรมภายในหมู่บ้าน (ถูกนำไปสังเวย) 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

## ประวัติ
ยุนเป็นคนทรงประจำหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยูมิ นอกจากนี้เธอยังมีความสามารถในการมองเห็นอนาคตได้ ถึงแม้ว่าเธอจะต้องเสียชีวิตจากการประกอบพิธีกรรมภายในหมู่บ้าน แต่เธอก็ไม่เคยเสียใจ

ยุนเข้าประกอบพิธีกรรมเพื่อปลดผนึกของรูนแห่งน้ำที่แท้จริงและเสียชีวิตลงในเวลาต่อมา ถึงแม้ว่าคริสจะพยายามที่จะหยุดพิธีนี้แต่ก็ไม่สามารถทำได้ ยุนรู้ดีว่าการเสียสละของเธอนั้นจะเป็นประโยชน์แก่บุคคลส่วนมาก อย่างไรก็ตามท้ายที่สุดแล้วคริสก็สามารถยุติสงครามได้ตามที่ยุนคาดหวังไว้
อายุ 26 ปี

## วิธีการนำเป็นพวก
;ซุยโคเด็นภาค III: ได้เข้าเป็นพวกโดยอัตโนมัติ

หมวดหมู่:เก็นโซซุยโคเด็น
วาทาริ (เก็นโซซุยโคเด็น)

thumb|วาทาริจากเกมซุยโคเด็นภาค III
วาทาริ (อังกฤษ: Watari) เป็นตัวละครจากเกมเก็นโซซุยโคเด็น ปรากฏตัวออกมาในภาค III

## ข้อมูลส่วนตัว
ชื่อ: วาทาริ 
ดวงดาวประจำตัว: จิโค (Chikou) 
บ้านเกิด: ไม่ปรากฏ 
อายุ: 23 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: นินจา 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

## ประวัติ
วาทาริเป็นนินจา และเป็นสมาชิกขององค์กรเงา (Dark Wind Organization) แต่เขากลับทรยศต่อองค์กรและหลบหนีออกมา ทำให้เขาถูกอายาเมะหนึ่งในสมาชิกขององค์กรออกไล่ล่า สาเหตุที่เขาเข้าร่วมกองทัพไฟบริงเกอร์เนื่องจากเขาถือว่าเป็นการว่าจ้าง และในกองทัพนั้นเองที่วาทาริได้พบกับอายาเมะอีกครั้งหนึ่ง ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง

ภายหลังสงครามสิ้นสุดลง วาทาริได้หายตัวไปอย่างลึกลับ คาดว่ายังคงหลบหนีจากการไล่ล่าขององค์กรเงาอยู่

## วิธีการนำเป็นพวก
;ซุยโคเด็นภาค III: คุยกับเขาที่หมู่บ้านอิคเซย์ (Iksay Village) และจ่ายเงินให้จำนวน 100,000 เขาจะเข้าเป็นพวกกับเรา

หมวดหมู่:เก็นโซซุยโคเด็น
รี้ด (เก็นโซซุยโคเด็น)

thumb|รี้ดจากเกมซุยโคเด็นภาค III
รี้ด (อังกฤษ: Reed) เป็นตัวละครจากเกมเก็นโซซุยโคเด็น ปรากฏตัวออกมาในภาค III

## ข้อมูลส่วนตัว
ชื่อ: รี้ด 
ดวงดาวประจำตัว: จิสะ (Chisa) 
บ้านเกิด: ทินโท (Tinto) 
อายุ: 27 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: จ่า 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

## ประวัติ
รี้ดเป็นจ่าของกองกำลังในเมืองทินโท มีหน้าที่โดยตรงในการปกป้องคุ้มครอง ลิลลี่ เพนดรากอน ลูกสาวของกุสตาฟเจ้าเมืองทินโท เขาติดตามลิลลี่ไปทุกหนทุกแห่งและคอยห้ามปรามเธอในสิ่งที่ไม่สมควรกระทำ แต่เธอก็ไม่เคยฟังรี้ดเลยแม้แต่ครั้งเดียว รี้ดจะเข้าร่วมเป็นพวกกับเราพร้อมกับลิลลี่

ภายหลังสงครามสิ้นสุดลง รี้ดยังคงติดตามลิลลี่ต่อไป

## วิธีการนำเป็นพวก
;ซุยโคเด็นภาค III: ได้เข้าร่วมเป็นพวกโดยอัตโนมัติ

หมวดหมู่:เก็นโซซุยโคเด็น
มาลีเอโตอา ตานูมาฟีลีที่ 2

**มาลีเอโตอา ตานูมาฟีลีที่ 2** (; 4 มกราคม ค.ศ. 1913 – 11 พฤษภาคม ค.ศ. 2007) มีพระยศว่า **ซูซูกา มาลีเอโตอา ตานูมาฟีลีที่ 2** เป็นมาลีเอโตอา ซึ่งเป็นตำแหน่งหนึ่งในสี่หัวหน้าใหญ่ของประเทศ และเป็นประมุขแห่งรัฐ หรือ*[[โอเลอาโอโอเลมาโล]]*แห่งซามัวตั้งแต่ ค.ศ. 1962 ถึง 2007 พระองค์เป็นผู้ร่วมปกครองใน ค.ศ. 1962 กับ *ตามา-อา-ไอกา* ตูปูอา ตามาเซเซ เมอาโอเลและกลายเป็นประมุขแห่งรัฐองค์เดียวในวันที่ 15 เมษายน ค.ศ. 1963 หลังผู้ร่วมปกครองเสียชีวิต

## พระราชประวัติช่วงต้นและชีวิตส่วนตัว
พระองค์เสด็จพระราชสมภพใน ค.ศ. 1913 โดยเป็นพระราชโอรสและเป็นพระราชโอรสธิดาองค์ที่ 3 แด่มาลีเอโตอา ตานูมาฟีลีที่ 1 กับโมโมเอ ลูเปอูลูอีวา เมเลอีเซอา หลังพระราชบิดาสวรรคตในวันที่ 5 กรกฎาคม ค.ศ. 1939 พระองค์จึงถูกเลือกเป็นมาลีเอโตอาใน ค.ศ. 1940 

ลีลี ตูนู พระมเหสีของพระองค์ สิ้นพระชนม์ใน ค.ศ. 1986. ตานูมาฟีลีมีพระราชโอรสธิดา 11 องค์ ตัวอย่างในนี้ ได้แก่: ซูอา ไวนูอูโป, อาฟีโอกา มาลีเอโตอา ปาปาลีอีเตเล ฟาอามาอูซีลี โมลี (ผู้ดำรงตำแหน่งมาลีเอโตอาในปัจจุบัน), ปาปาลีอีเตเล ตีตีอูอาโตอา, ปาปาลีอีเตเล อีโออาเน, ปาปาลีอีเตเล ดักลัส (พระราชโอรส) กับเซอีอูลี ตูไต, โลลา โตซี และโมโมเอ (พระราชธิดา) มีหนึ่งองค์สิ้นพระชนม์ในวัยเด็ก ส่วนปาปาลีอี ลาอูเปปากับปาปาลีอีเตเล เอตี พระราชโอรสสององค์ สิ้นพระชนม์ใน ค.ศ. 1985 และ 2005 ตามลำดับ ในช่วงที่พระองค์สวรรคต พระองค์ยังมีพระราชโอรสธิดา 4 องค์ - พระราชโอรส 2 องค์ และพระราชธิดา 2 องค์

## สวรรคต
มาลีเอโตอา ตานูมาฟีลีที่ 2 เสด็จสวรรคตในเวลา 18:45 ในวันศุกร์ที่ 11 พฤษภาคม ค.ศ. 2007 ที่โรงพยาบาลแห่งชาติตูปูอา ตามาเซเซ เมอาโอเลที่โมโตโอตูอา อาปีอา ประเทศซามัว พระองค์ทรงประชวรด้วยโรคปอดบวมที่โรงพยาบาลเป็นเวลาประมาณหนึ่งสัปดาห์ สาเหตุการสวรรคตมาจากพระหฤทัยวาย

มาลีเอโตอา ตานูมาฟีลีที่ 2 ทรงเป็นผู้ดำรงตำแหน่งประมุขแห่งรัฐนานที่สุดเป็นอันดับ 3 ในช่วงที่สวรรคตในเดือนพฤษภาคม ค.ศ. 2007 โดยเป็นรองแค่พระบาทสมเด็จพระมหาภูมิพลอดุลยเดชมหาราช บรมนาถบพิตรแห่งประเทศไทย ผู้ครองราชย์ตั้งแต่ ค.ศ. 1946 จนกระทั่งสวรรคตใน ค.ศ. 2016 กับสมเด็จพระราชินีนาถเอลิซาเบธที่ 2แห่งสหราชอาณาจักร ผู้ครองราชย์ตั้งแต่ ค.ศ. 1952 จนกระทั่งสวรรคตใน ค.ศ. 2022

## อ้างอิง

## แหล่งข้อมูลอื่น
*Obituary from the New Zealand Herald
*Uncertain times ahead as Samoa deals with new order
*New Zealand Order of Merit Roll
*Photograph Taken in 2006
* His Highness Malietoa Tanumafili II's Obituary
* His Highness Malietoa Tanumafili II's Condolence Book

หมวดหมู่:มาลีเอโตอา
หมวดหมู่:โอเลอาโอโอเลมาโลแห่งซามัว
หมวดหมู่:เครื่องราชอิสริยาภรณ์จักรวรรดิบริติช
หมวดหมู่:เครื่องราชอิสริยาภรณ์แห่งนักบุญมีกาเอลกับนักบุญจอร์จแกรนด์ครอสชั้นอัศวิน
หมวดหมู่:ชาวซามัวที่นับถือศาสนาบาไฮ
หมวดหมู่:ชาวซามัว
หมวดหมู่:พระมหากษัตริย์ซามัว
หมวดหมู่:ประมุขแห่งรัฐซามัว
ตูปูอา ตามาเซเซ เมอาโอเล

**ตูปูอา ตามาเซเซ เมอาโอเล** (; 3 มิถุนายน ค.ศ. 1905 – 5 เมษายน ค.ศ. 1963) เป็นผู้นำสูงสุดประจำซามัวตะวันตก พระองค์ดำรงตำแหน่งตูปูอาตามาเซเซตั้งแต่ ค.ศ. 1929 ถึง 1963 และโอเลอาโอโอเลมาโล (ประมุขรัฐ) ร่วมกับมาลีเอโตอา ตานูมาฟีลีที่ 2ใน ค.ศ. 1962 จนกระทั่งสวรรคตในปีถัดมา

## พระราชประวัติ
พระองค์เสด็จพระราชสมภพแด่ผู้นำสูงสุดตูปูอาตามาเซเซเลอาโลฟีที่ 2 ที่ไวโมโซใน ค.ศ. 1905 พระองค์จบการศึกษาที่โรงเรียนแมริสต์ที่อาปีอา ใน ค.ศ. 1929 พระองค์ได้รับการแต่งตั้งเป็นตูปูอาตามาเซเซเมื่อตูปูอา ตามาเซเซ เลอาโลฟีที่ 3 พระอนุชาคนโตและผู้นำมาอู ถูกปลงพระชนม์โดยตำรวจอาณานิคมในช่วงพาเหรดมาอูที่อาปีอา พระองค์อภิเษกสมรสกับโนอูเอ ลูกสาวของโอลาฟ เฟรเดอริก เนลสันใน ค.ศ. 1934 ทั้งคู่มีพระราชโอรสธิดา 4 องค์ แบ่งเป็นพระราชธิดา 2 และพระราชโอรส 2 องค์

ใน ค.ศ. 1957 พระองค์ได้รับเครื่องราชอิสริยาภรณ์จักรวรรดิบริติชระดับผู้บัญชาการ เมื่อซามัวได้รับเอกราชใน ค.ศ. 1962 รัฐธรรมนูญฉบับใหม่ได้ทำให้ตูปูอาตามาเซเซและมาลีเอโตอา ตานูมาฟีลีที่ 2 ร่วมกันเป็นประมุขแห่งรัฐ

## อ้างอิง

หมวดหมู่:สมาชิกรัฐสภาซามัว
หมวดหมู่:สมาชิกสภานิติบัญญัติซามัว
หมวดหมู่:เครื่องราชอิสริยาภรณ์จักรวรรดิบริติชระดับผู้บัญชาการ
หมวดหมู่:โอเลอาโอโอเลมาโลแห่งซามัว
หมวดหมู่:พระมหากษัตริย์ซามัว
หมวดหมู่:ประมุขแห่งรัฐซามัว
อายาเมะ (เก็นโซซุยโคเด็น)

thumb|อายาเมะจากเกมซุยโคเด็นภาค III
อายาเมะ (อังกฤษ: Ayame) เป็นตัวละครจากเกมเก็นโซซุยโคเด็น ปรากฏตัวออกมาในภาค III

## ข้อมูลส่วนตัว
ชื่อ: อายาเมะ 
ดวงดาวประจำตัว: จิเคียว (Chikyou) 
บ้านเกิด: ไม่ปรากฏ 
อายุ: 25 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: นินจา 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

## ประวัติ
อายาเมะเป็นนินจา และเป็นสมาชิกขององค์กรเงา (Dark Wind Organization) ได้ติดตามไล่ล่าวาทาริ ผู้ทรยศตามคำสั่งขององค์กรเงา เธอพบกับวาทาริอีกครั้งในกองทัพ ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง

ภายหลังสงครามสิ้นสุดลง อายาเมะได้หายตัวไปอย่างลึกลับ คาดว่ายังตามไล่ล่าวาทาริตามคำสั่งขององค์กรเงาอยู่

## วิธีการนำเป็นพวก
;ซุยโคเด็นภาค III: พาวาทาริร่วมกลุ่มไปยังถ้ำทางเหนือ (North Cavern) ประลองการต่อสู้กับให้เธอให้ชนะ

หมวดหมู่:เก็นโซซุยโคเด็น
ขนมไข่หงส์

thumb|ไข่หงส์
**ไข่หงส์** เดิมชื่อ **ขนมไข่เหี้ย** เป็นของหวาน ที่ทำจากแป้งข้าวเหนียวผสมมันเทศ สอดไส้ด้วย ถั่วเขียวผัดเค็มและมีน้ำตาลเคลือบด้านนอก

## ที่มา
ขนมนี้มีตำนานเล่าต่อ ๆ กันว่าเป็นขนมที่เจ้าจอมแว่น (หรือสมัญญาที่พระเจ้าลูกยาเธอและพระเจ้าลูกเธอ เรียกว่า คุณเสือ) พระสนมเอกในรัชกาลที่ 1 คิดทำขึ้นถวายพระองค์ เพราะครั้งหนึ่งทรงพระประสงค์จะเสวยไข่เหี้ย แต่ระยะนั้นไข่เหี้ยหายาก เจ้าจอมแว่นจึงประดิษฐ์ขนมไข่เหี้ยขึ้นถวายแทน ในสมัยก่อนขนมนี้ยังใช้ในพิธีขันหมากหรือติดกัณฑ์เทศน์ด้วย ปัจจุบันคนส่วนใหญ่เห็นว่าชื่อขนมไม่ไพเราะจึงเปลี่ยนเป็นขนมไข่หงส์ ทำให้ลักษณะของขนมเปลี่ยนไปด้วย จากที่เคยฟองใหญ่ คล้ายไข่เป็ด เนื้อแป้งหนา กลายเป็นฟองกลม ๆ เล็ก ๆ แป้งบางลง

ขนมที่คล้ายขนมไข่หงส์ คือ **ขนมฟองแลน** รูปร่างคล้ายไข่ ใช้แป้งข้าวเหนียวผสมกับแป้งข้าวเจ้า นวดผสมกับฟักทอง แล้วนำไปหุ้มไส้ที่ทำจากถั่วเขียวนึ่งผัดกับหอม พริกไทยและเกลือ เสร็จแล้วนำไปทอด เคลือบด้วยน้ำตาลมะพร้าวเคี่ยวกับกะทิ อีกชนิดหนึ่งคือ **ขนมไข่นกกระสา** ไส้เหมือนขนมไข่หงส์ แต่หุ้มด้วยสาคูแล้วนำไปนึ่ง

## ส่วนประกอบ
### แป้งห่อ
#แป้งข้าวเหนียว
#มันเทศ
### ไส้
#ถั่วเขียวโขลก
#กระเทียม 
#พริกไทย
#รากผักชี
#เกลือป่น

## ขั้นตอนการทำ
ส่วนประกอบหลักของแป้งขนมแต่เดิมจะใช้แป้งข้าวเหนียวผสมมันเทศต้ม นวดเข้าด้วยกันแล้วใส่หัวกะทิเล็กน้อย พอนวดจนนุ่มก็นำมาหุ้มไส้ขนมที่ปั้นเป็นลูกเล็ก ๆ รอไว้ ไส้ของขนมไข่หงส์ประกอบด้วยกระเทียม พริกไทย รากผักชีโขลกรวมกันเอาไปผัดกับถั่วเขียวนึ่งและเกลือป่น จากนั้นนำไปทอดให้เหลือง เคลือบด้วยน้ำตาลที่เคี่ยวในกระทะทอง คาดว่าขนมชนิดนี้ได้รับอิทธิพลจากขนมเทียน ซึ่งไส้เป็นถั่วเขียวนึ่งผัดกับพริกไทย เกลือ น้ำตาลและหอม

## อ้างอิง
* วรดุลย์ ตุลารักษ์. วัฒนธรรมอาหารการกิน:ขนมไข่เหี้ย. ครัว. 4 (37) : 88-89, กรกฎาคม 2539
*
รูบีออนเรลส์

**รูบีออนเรลส์** () หรือนิยมเรียกสั้น ๆ ว่า **เรลส์** (Rails) เป็นระบบเฟรมเวิร์กสำหรับเว็บแอปพลิเคชันแบบโอเพนซอร์ส ที่พัฒนาด้วยภาษารูบี โดยอิงแนวความคิดแบบ Model-View-Controller (MVC) เป็นสถาปัตยกรรมพื้นฐาน

รูบีออนเรลส์ มีชื่อเสียงจากความง่ายในการใช้งาน โดยใช้การเขียนโปรแกรมจำนวนน้อยบรรทัดกว่า และมีการระบุค่าตั้งน้อยกว่าเฟรมเวิร์กที่ออกมาก่อนหน้าตัวอื่น ๆ การติดตั้งรูบีออนเรลส์ทำได้โดยผ่านระบบ RubyGems ซึ่งเป็นระบบการจัดการส่วนประกอบในภาษารูบี้อย่างเป็นทางการ

รูบีออนเรลส์ เริ่มพัฒนาโดย David Heinemeier Hansson เพื่อใช้กับเครื่องมือจัดการโครงการชื่อ Basecamp ของบริษัท 37 Signals ที่เขาทำงานอยู่รูบีออนเรลส์ได้เผยแพร่สู่สาธารณชนเมื่อเดือนกรกฎาคม ค.ศ. 2004 โดยรุ่นปัจจุบันนั้นคือรุ่น 2.3 ออกเมื่อวันที่ 15 มีนาคม พ.ศ. 2552

## แหล่งข้อมูลอื่น
* เว็บไซต์โครงการรูบีออนเรลส์
* Full Ruby on Rails Tutorial 

หมวดหมู่:ภาษารูบี
สมเด็จพระราชินีซิลเวียแห่งสวีเดน

**สมเด็จพระราชินีซิลเวียแห่งสวีเดน** (; ซิลเวีย เรนาเทอ ซอมแมร์ลัธ; 23 ธันวาคม พ.ศ. 2486) เป็นสมเด็จพระราชินีแห่งราชอาณาจักรสวีเดน พระองค์ปัจจุบัน และยังเป็นพระราชชนนีในเจ้าหญิงวิกตอเรีย มกุฎราชกุมารีแห่งสวีเดน รัชทายาทแห่งราชบัลลังก์ พระองค์ทรงดำรงพระอิสริยยศเป็น **สมเด็จพระราชินี** และประชาชนชาวสวีเดนเรียกพระองค์ว่า **พระราชินีซิลเวีย**

## พระราชประวัติ
พระองค์เสด็จพระราชสมภพเป็นสามัญชนโดยมีพระนามเดิมว่า ซิลเวีย เรนาเทอ ซอมแมร์ลัธ ทรงเป็นธิดาคนเดียวของวอลเธอร์ ซอมแมร์ลัธ และอลิซ ซอมแมร์ลัธ (สกุลเดิม ซัวเรซ ดือ โตเลดู) บิดาเป็นชาวเยอรมัน มารดาเป็นชาวบราซิล ครอบครัวของพระองค์พำนักในประเทศบราซิล ตั้งแต่ พ.ศ. 2490 ถึง พ.ศ. 2500 ก่อนที่พระองค์จะสมรส ทรงพำนักใน ประเทศอาร์เจนตินา ทรงทำงานเป็นกงสุลในมิวนิก ซึ่งเป็นเวลาสั้น ๆ ก่อนจะทำงานเป็นแอร์โฮสเตส

## อภิเษกสมรส

ใน พ.ศ. 2515 ระหว่างการแข่งขันกีฬาโอลิมปิก ซิลเวียพบกับเจ้าชายคาร์ลกุสตาฟ มกุฎราชกุมารแห่งสวีเดน ซึ่งพระองค์ได้พระราชทานสัมภาษณ์ในภายหลังว่าทรง "คลิก" อย่างไรเมื่อทั้งสองพระองค์ทรงพบกันครั้งแรก
 
เมื่อสมเด็จพระราชาธิบดีกุสตาฟที่ 6 เสด็จสวรรคตในวันที่ 14 กันยายน พ.ศ. 2516 และเจ้าชายคาร์ลเสด็จขึ้นครองราชย์ในวันที่ 19 กันยายน ปีเดียวกัน ซึ่งใน พ.ศ. 2519 ทั้งสองพระองค์จึงได้ทรงเสกสมรสกัน นับเป็นสมเด็จพระราชาธิบดีพระองค์แรกของสวีเดนที่ทรงอภิเษกสมรสระหว่างครองราชย์อยู่ และเหตุผลที่ทั้งสองพระองค์เสกสมรสกันหลังจากที่เจ้าชายคาร์ลเสด็จขึ้นครองราชย์นั้น เนื่องจากหากพระองค์ทรงเสกสมรสกับซิลเวียก่อนทรงราชย์อาจทำให้พระองค์ทรงสูญเสียพระราชสิทธิ์ในการเสด็จขึ้นครองราชย์สมบัติได้

สมเด็จพระราชาธิบดีและสมเด็จพระราชินีแห่งสวีเดนมีพระราชโอรสและพระราชธิดา 3 พระองค์ดังนี้

# เจ้าหญิงวิกตอเรีย มกุฎราชกุมารีแห่งสวีเดนและดัชเชสแห่งเวสเตอร์เยิตลันด์ (14 กรกฎาคม พ.ศ. 2520 –) เสกสมรสกับดาเนียล เวสต์ลิง 
# เจ้าชายคาร์ล ฟิลิป ดยุกแห่งแวร์มลันด์ (*อดีต*: มกุฎราชกุมาร; 13 พฤษภาคม พ.ศ. 2522 –) เสกสมรสกับโซเฟีย เฮลล์ควิสต์ 
# เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ (10 มิถุนายน พ.ศ. 2525 –) เสกสมรสกับคริสโตเฟอร์ โอนีล
(หมายเหตุ : เจ้าชายคาร์ล ฟิลิปส์ เดิมทรงเป็น เจ้าชายคาร์ล ฟิลิปส์ มกุฎราชกุมารแห่งสวีเดน หากแต่ทรงถูกถอดพระอิสริยยศ มกุฎราชกุมารใน พ.ศ. 2523 หลังจากที่รัฐสภาผ่านกฎมนเทียรบาลให้พระราชบุตรพระองค์ใหญ่ขึ้นทรงราชย์โดยไม่จำกัดจากเพศ ดังนั้นตำแหน่งมกุฎราชกุมารีจึงเปลี่ยนไปที่เจ้าหญิงวิคตอเรียแทน)

## อ้างอิง

หมวดหมู่:ราชวงศ์เบอร์นาดอตต์
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ราชินีแห่งสวีเดน
หมวดหมู่:ชาวสวีเดนเชื้อสายเยอรมัน
หมวดหมู่:สมเด็จพระราชินี
หมวดหมู่:บุคคลจากไฮเดิลแบร์ค
ขนมเทียน

**ขนมเทียน** หรือ **ขนมนมสาว** ทางภาคเหนือเรียกว่า **ขนมจ็อก** ทางภาคใต้เรียกว่า **ขนมเถ้าเป้า** ส่วนภาษาอีสานเรียกว่า **ขนมหมก**  อีสานใต้จะเรียกว่า**หนมบอต** เป็นขนมที่ทำจากแป้งข้าวเหนียว มีไส้ ห่อด้วยใบตองเป็นทรงสามเหลี่ยมหรือทรงพีระมิด ไส้ทำด้วยถั่วทองนึ่ง พริกไทย เกลือ และน้ำตาลทราย ผัดให้เข้ากัน เป็นขนมที่นิยมใช้ในงานบุญ โดยเฉพาะเทศกาลสงกรานต์ แต่เดิมมีไส้มะพร้าวและไส้ถั่วเขียว แต่ในปัจจุบันมีการดัดแปลงไส้ออกไปหลากหลายมาก 

ขนมเทียนมีกล่าวไว้ในกาพย์เห่ชมเครื่องคาวหวานของพระบาทสมเด็จพระพุทธเลิศหล้านภาลัยว่า

เหตุที่เรียกว่าขนมเทียน สันนิษฐานว่าเป็นเพราะเนื้อแป้งของขนมเทียนมีลักษณะเนียนเป็นมันคล้ายเนื้อของเทียน ในภาษาจีนกลางไม่มีคำเรียกขนมเทียน ส่วนในภาษาจีนแต้จิ๋วเรียกด้วยคำภาษาไทยว่า **หนุมเทียน** สันนิษฐานว่าคนจีนในประเทศไทยคงผสมผสานวัฒนธรรม นำขนมซึ่งเป็นขนมในงานบุญของไทยมาใช้เป็นขนมไหว้ผีในเทศกาลสารทจีนและตรุษจีน จนขนมเทียนกลายมาเป็นขนมประจำเทศกาลทั้งสองนี้ คู่กับขนมเข่งซึ่งป็นขนมประจำเทศกาลตรุษจีนมาแต่เดิม

ชาวไทยเชื้อสายจีนนิยมใช้ขนมเทียนในการไหว้บรรพบุรุษช่วงวันตรุษและวันสารท ไส้เป็นถั่วเขียวกวนบด ถ้าแบบเค็มจะใส่พริกไทยและเกลือ แบบหวานใส่มะพร้าวและน้ำตาลลงไปเพิ่ม ตัวแป้งทำด้วยแป้งถั่วและเห็นไส้ด้วยเรียกขนมเทียนแก้ว

ในพิธีกรรมของชาวชอง จะใช้ขนมเทียนในพิธีไหว้ผีหิ้งด้วย

## อ้างอิง

## แหล่งข้อมูลอื่น

หมวดหมู่:ขนมไทย

หมวดหมู่:ของหวานที่มีไส้
ถ้ำอัลตามิรา

**ถ้ำอัลตามิรา** (, "ทิวทัศน์มุมสูง") เป็นถ้ำแห่งหนึ่งในประเทศสเปน มีชื่อเสียงและความสำคัญเนื่องจากปรากฏภาพเขียนสมัยก่อนประวัติศาสตร์อยู่ภายใน ตั้งอยู่ใกล้กับเมืองซานติยานาเดลมาร์ (Santillana del Mar) ในแคว้นปกครองตนเองกันตาเบรียทางภาคเหนือของประเทศ ห่างจากเมืองซันตันเดร์ (เมืองหลักของแคว้น) ไปทางทิศตะวันตก 30 กิโลเมตร 

ถ้ำอัลตามิราเป็นถ้ำหินปูนมีขนาดความลึก 300 หลา ภาพเขียนอันเก่าแก่ภายในถ้ำแห่งนี้ถูกค้นพบโดยบังเอิญในปี ค.ศ. 1869 โดยมาร์เซลิโน ซันซ์ เด เซาตูโอลา (Marcelino Sanz de Sautuola) นักโบราณคดีสมัครเล่นและเป็นเจ้าของที่ดินบริเวณดังกล่าว วันหนึ่งเขาออกเดินสำรวจตามบริเวณถ้ำต่าง ๆ ในแถบนั้น สังเกตดูลักษณะของถ้ำขนาดใหญ่ถ้ำหนึ่งคล้ายกับเคยมีสิ่งมีชีวิตอาศัยมาก่อน ได้พบร่องรอยบางประการ อาทิ เศษหินและกระดูกสัตว์เก่า ๆ สลักเป็นลวดลายรูปสัตว์ แต่ก็ไม่ได้สำรวจสิ่งอื่น ๆ อีก จนกระทั่งในปี ค.ศ. 1879 จึงได้กลับมาสำรวจภายในถ้ำร่วมกับลูกสาวอีกครั้งหนึ่ง คราวนี้ความลับที่ถูกปกปิดไว้ด้วยกาลเวลาได้ถูกเปิดเผยขึ้นต่อโลกใบใหม่อย่างที่ไม่มีใครล่วงรู้มาก่อน
 
ลักษณะเพดานของถ้ำอัลตามิรามีความสูงต่ำไม่เท่ากัน บางแห่งต่ำมากจนถึงกับต้องคลาน โดยเฉลี่ยแล้วความสูงของเพดานไม่มากพอที่จะให้ผู้ใหญ่ร่างสูงยืนสำรวจดูอะไรได้คล่องตัวนัก แต่อุปสรรคดังกล่าวไม่เป็นปัญหาสำหรับลูกสาวของเขา เพราะในขณะที่เขาก้มหน้าก้มตาคุ้ยเขี่ยพื้นถ้ำเพื่อหาหลักฐานทางประวัติศาสตร์อยู่นั้น ลูกสาวก็กำลังยืนแหงนหน้ามองภาพต่าง ๆ ซึ่งมีอยู่มากมายบนผนังและเพดานถ้ำอย่างเพลิดเพลิน เท่ากับว่าเด็กหญิงผู้นี้เป็นมนุษย์สมัยใหม่คนแรกที่ได้เห็นภาพอันล้ำค่าของมนุษย์ยุคดึกดำบรรพ์ เมื่อนายมาร์เซลิโนได้ยินเสียงลูกสาวร้องเรียกให้ดูภาพต่าง ๆ ทำให้เขารู้โดยทันทีว่าเป็นภาพวาดจิตรกรรมชิ้นเยี่ยมของมนุษย์ถ้ำยุคหินเก่าอย่างแน่นอน เขาได้รวบรวมหลักฐานสำคัญในการค้นพบครั้งนี้เสนอต่อที่ประชุมนักมานุษยวิทยาและโบราณคดี ณ กรุงลิสบอน ประเทศโปรตุเกส ในปี ค.ศ. 1880 แต่ได้รับการปฏิเสธจากที่ประชุมด้วยความคิดที่ว่าไม่น่าเป็นไปได้

จากนั้นอีก 16 ปี ต่อมา (ค.ศ. 1896) หลังการสำรวจอย่างจริงจังเกี่ยวกับภาพจิตรกรรมดังกล่าวของนักมานุษยวิทยาและนักโบราณคดี ทำให้พิสูจน์ได้ว่า ภาพเขียนบนผนังและเพดานถ้ำอัลตามิราของนายมาร์เซลิโนนั้นเป็นความจริง เมื่อเทียบกับหลักฐานทางประวัติศาสตร์จากแหล่งอื่น ๆ ที่ค้นพบต่อมาในภายหลัง ภาพวาดในถ้ำอัลตามิราได้รับการยกย่องว่าเป็นผลงานชิ้นเยี่ยม เนื่องจากมีความเป็นเลิศทางด้านการแสดงออกและกรรมวิธีความสามารถในการวาดระบาย รวมทั้งความงดงาม ความเข้าใจในสุนทรียภาพของผู้วาดเป็นอย่างสูง 

จากบริเวณปากถ้ำลึกเข้าไปประมาณ 30 หลา ปรากฏภาพเขียนจิตรกรรมเรื่อยไปจนจรดก้นถ้ำ ภาพส่วนมากเป็นภาพสัตว์ชนิดต่าง ๆ ที่มีอยู่มากมายในยุคนั้น เช่น กวางเรนเดียร์ วัวไบซัน ม้า มีกิริยาอยู่ในท่ายืนแสดงอาการเคลื่อนไหวไม่แข็งนิ่งอยู่กับที่ รวมทั้งหมด 25 ภาพ แต่ละภาพมีขนาดใหญ่ใกล้เคียงความเป็นจริง มีความสูงโดยเฉลี่ย 5-6 ฟุต โดยที่จิตรกรหรือผู้วาดพยายามเลียนให้เหมือนของจริงตามธรรมชาติให้มากที่สุด วาดด้วยเส้นอันแข็งแรงเด็ดเดี่ยว สีที่ใช้เป็นสีแดงและสีน้ำตาลระบายตัวสัตว์ ตัดเส้นเน้นเป็นบางส่วนด้วยสีดำ และที่น่าอัศจรรย์ใจคือ จิตรกรสมัยก่อนประวัติศาสตร์ผู้วาดภาพเหล่านี้ รู้จักการแก้ปัญหาการทับซ้อนกันของรูปทรง รวมทั้งแสดงถึงความเข้าใจความตื้นลึกของภาพตามหลักการวาดภาพที่มีทัศนมิติหรือสัดส่วนใกล้ไกล (perspective) ได้อย่างไร


## แหล่งข้อมูลอื่น

* Altamira Cave National Museum 

อัลตามิรา
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:ประวัติศาสตร์สเปน
โลกี

thumb|โลกีและอิดุนน์

**โลกี** () หรือวรรณกรรมบางฉบับเรียก **โลเกอ** (Loge) เป็นเทพเกเรในเทพปกรณัมนอร์ส แม้ว่าโลกีอยู่ร่วมกับอาศิรเทพ (Æsir) และได้รับการยกย่องเป็นเทพองค์หนึ่ง แต่แท้จริงแล้วเขามีบิดาเป็นยักษ์นามว่าฟาร์เบาติ (Fárbauti) และมีมารดาคือเลาเฟย์ (Laufey) สถานะของโลกิในแดนเทพนั้นได้รับการยอมรับผ่านการทำสัตย์สาบานดื่มเลือดเป็นพี่น้องกับจอมเทพโอดินน์ (Óðinn)

โลกีมีอุปนิสัยที่คาดเดาไม่ได้ เขามักแกว่งไปมาระหว่างการเป็นผู้ช่วยเหลือและผู้สร้างหายนะให้แก่ทวยเทพ แต่ด้วยสติปัญญาอันเฉียบแหลมและความสามารถในการจำแลงกาย โลกีคือผู้อยู่เบื้องหลังการได้มาซึ่งสมบัติวิเศษสูงสุดของสวรรค์หลายชิ้น เช่น หอกกุงนีร์ (Gungnir), ค้อนมย็อลนีร์ (Mjöllnir) และยังเป็นผู้ให้กำเนิดม้าวิเศษแปดขาสเลย์ปนีร์ (Sleipnir) แต่อีกนัยหนึ่ง เขาก็เป็นบิดาของสามอสุรกายแห่งวันสิ้นโลก นักวิชาการมักตีความว่า โลกีคือบุคลาธิษฐานของความโกลาหล ผู้ท้าทายกฎเกณฑ์และข้ามเส้นแบ่งขอบเขตของสังคม ทั้งในแง่ของเผ่าพันธุ์และเพศสภาพ

## วางแผนฆ่าบัลเดอร์
โลกิมีความอิจฉาริษยาบัลเดอร์ (Baldr) เทพผู้เป็นที่รักของสรรพสิ่ง แม้ทราบดีว่าสรรพสิ่งในจักรวาลต่างเคยให้คำสัตย์สาบานว่าจะไม่มีวันทำร้ายบัลเดอร์ แต่ท้ายที่สุด โลกีก็ใช้อุบายสืบจนรู้ว่ามีสิ่งหนึ่งที่ถูกละเว้นนั่นคือ "ต้นมิสเซิลโท" ไม้พุ่มเตี้ยที่ขึ้นอยู่รอบอาสการ์เดอร์ (Ásgarðr) โลกีอาศัยช่องโหว่นี้วางแผนหลอกให้ฮอดเดอร์ (Hǫðr) เทพแห่งความมืดผู้ตาบอด ยิงศรที่ทำจากกิ่งมิสเซิลโทใส่บัลเดอร์ เมื่อศรทะลุร่าง เทพบัลเดอร์ก็สิ้นชีพลงทันที สร้างความตกตะลึงให้กับทวยเทพทุกองค์ ด้วยเข้าใจว่าไม่มีสิ่งใดสามารถทำอันตรายเขาได้ ในขั้นนี้ ทวยเทพต่างมองว่าเหตุการณ์ที่เกิดขึ้นเป็นเพียงอุบัติเหตุอันน่าเศร้า ไม่มีผู้ใดระแคะระคายว่าโลกีคือผู้อยู่เบื้องหลัง

## โลกีวิวาทะ
จุดแตกหักที่ทำให้โลกีกลายเป็นอริกับทวยเทพอย่างสมบูรณ์ คือเหตุการณ์ "โลกีวิวาทะ" (Lokasenna) ซึ่งโลกีทั้งด่าทั้งแฉแหลกด้านดำมืดของเทพรายองค์กลางงานเลี้ยง โดยเฉพาะประเด็นการร่วมประเวณีที่ผิดจริยธรรม ทั้งยังหลุดปากาตนคือผู้อยู่เบื้องหลังการตายของบัลเดอร์ เทพแต่ละองค์ก็เถียงสู้โลกีไม่ได้ เมื่อถึงคราวเทพีซิฟ (Sif) ชายาของธอร์ โลกีแฉว่าซิฟเคยมีชู้กับตนเองและทรยศสามี ในจังหวะนั้นธอร์เดินเข้างานเลี้ยงมาพอดีก็โกรธมาก โลกียังคงกล่าวแฉและยั่วโมโหธอร์ต่อ จนธอร์เดือดดาลและเตรียมใช้กำลัง โลกีประเมินแล้วว่าธอร์เอาจริงจึงจำแลงกายเป็นปลาแล้วหนีไปกบดานอยู่ที่น้ำตก แต่สุดท้ายก็ถูกทวยเทพตามล่าและจับตัวได้

## โลกีถูกลงทัณฑ์
ด้วยความโกรธแค้น ทวยเทพได้สาปบุตรคนรองของโลกิอย่างอย่างวาลี (Váli) ให้กลายเป็นหมาป่าบ้าคลั่ง หมาป่าวาลีพุ่งเข้าฉีกร่างผู้เป็นพี่ชายอย่างนาร์วิ (Narfi) จนขาดใจตาย ทวยเทพนำหินแหลมสามก้อนตั้งไว้ในถ้ำลึกไม่ระบุชื่อใต้บาดาล นำลำไส้ของนาร์วิไปทำเป็นตรวนเวทที่กลายสภาพเป็นเหล็กกล้า พร้อมกับแขวนงูพิษไว้เหนือหัวให้หยดพิษใส่หน้าโลกีเพียงผู้เดียว

เมื่อวาระแห่งรักนาร็อก (Ragnarök)โลกีจะทำลายพันธนาการและผันตัวเป็นผู้นำกองทัพแห่งความตาย ล่องเรือนากัลฟาร์ (Naglfar) เข้าห้ำหั่นกับทวยเทพ โดยเขามีชะตากรรมที่จะต้องสู้รบและสิ้นชีพไปพร้อมกับเทพเฮย์มดัลเลอร์ (Heimdallr)

## บุตรแห่งโลกี
* บุตรที่เกิดกับนางยักษ์ อังเกอร์โบดา (Angrboða) 
** เฟ็นรีร์ (Fenrir) หมาป่าอสูรยักษ์
** ยอร์มุงกันเดอร์ (Jǫrmungandr) พญางูแห่งมิดการ์เดอร์
** เฮ็ล (Hel) เทพีผู้ปกครองยมโลก
* บุตรที่เกิดกับเทพี ซิกึน (Sigyn) 
** นาร์วิ (Narfi)
** วาลี (Váli)
* บุตรที่เกิดกับม้าเพศผู้ สวาดิลวารี (Svaðilfari) 
** สเลย์ปนีร์ (Sleipnir) ม้าแปดขาที่วิ่งได้เร็วที่สุดในเก้าภพ

## อ้างอิง

Lok
ใบอนุญาตประกอบวิชาชีพสถาปัตยกรรม

**ใบประกอบวิชาชีพสถาปัตยกรรม** หรือเดิม (ก่อน พ.ร.บ. สภาสถาปนิก 2543) เรียกย่อว่า **ก.ส.** เป็นเอกสารรับรองของสถาปนิกในการออกแบบและเซ็นรับรองแบบ ที่รับรองโดยสภาสถาปนิก ในปัจจุบันมีอยู่ 4 สาขาด้วยกัน ได้แก่ สถาปัตยกรรมหลัก สถาปัตยกรรมภายในและมัณฑนศิลป์ สถาปัตยกรรมผังเมือง และ ภูมิสถาปัตยกรรม ใบประกอบวิชาชีพฯ มี 4 ระดับเรียงจากสูงไปต่ำ คือ วุฒิสถาปนิก สามัญสถาปนิก ภาคีสถาปนิก และ สถาปนิกภาคีพิเศษ ขอบเขตงานที่ควบคุมในสาขาต่าง ๆ ถูกกำหนดไว้โดยในกฎกระทรวง (พ.ศ. 2549) ว่าด้วยการกำหนดวิชาชีพสถาปัตยกรรมควบคุม

กฎกระทรวงการกำหนดวิชาชีพสถาปัตยกรรมควบคุมนี้ ได้มีการกำหนดให้งานสถาปัตยกรรมควบคุมสาขาต่าง ๆ ทั้ง 4 สาขานั้น ผู้ดำเนินการงานออกแบบ ให้คำปรึกษา ตรวจสอบ ศึกษาโครงการ บริหารและอำนวยการก่อสร้าง ต้องเป็นสถาปนิก (แต่ละสาขา) ที่มีใบอนุญาตประกอบวิชาชีพในระดับขั้นต่าง ๆ กันไปตามขอบเขตของงาน

## งานที่ต้องมีใบอนุญาต
ตัวอย่างงานที่ต้องมีสถาปนิกที่มีใบอนุญาต (ตามกฎกระทรวงปี 2549) ได้แก่
* **สาขาสถาปัตยกรรมหลัก** - งานวางผังที่อาคารที่อยู่อาศัย พื้นที่ 150 ตารางเมตร ขึ้นไป หรืออาคารทางการเกษตร 400 ตารางเมตรขึ้นไป
* **สาขาสถาปัตยกรรมผังเมือง** - งานวางผังพื้นที่ผังเมืองเฉพาะในเขตที่มีการบังคับใช้ผังเมืองรวม งานวางผังพื้นที่ที่มีการจัดรูปที่ดิน งานวางผังพื้นที่ที่มีการจัดสรรที่ดิน งานวางผังพื้นที่อนุรักษ์ศิลปกรรมและสิ่งแวดล้อม งานวางผังพื้นที่เขตเพลิงไหม้และเขตภัยพิบัติ งานวางผังพื้นที่นิคมอุตสาหกรรม งานวางผังพื้นที่กลุ่มอาคารขนาดใหญ่ - ใหญ่พิเศษ อาคารสาธารณะ อาคารสูง อาคารพิเศษ ที่มีพื้นที่รวมกัน 30,000 ตารางเมตรขึ้นไป
* **สาขาภูมิสถาปัตยกรรม** - งานในพื้นที่สาธารณะ บริเวณอาคารสาธารณะ พื้นที่ที่บุคคลทั่วไปใช้สอยได้ ตั้งแต่ 1,000 ตารางเมตร หรือชุมนุมคนได้ 500 คนขึ้นไป, พื้นที่การจัดสรรที่ดิน (ยกเว้นพื้นที่เกษตรกรรม และที่พักอาศัยส่วนบุคคล)
* **สาขาสถาปัตยกรรมภายใน และมัณฑนศิลป์** - พื้นที่ภายในอาคารสาธารณะ 500 ตารางเมตรขึ้นไป

จะเห็นได้ว่าขอบเขตงานที่ต้องใช้สถาปนิกที่มีใบประกอบอนุญาตวิชาชีพจากกฎกระทรวงฯ ฉบับล่าสุดนั้นยังเป็นไปได้ยากในการปฏิบัติ เนื่องจากจำนวนสถาปนิกที่มีใบประกอบวิชาชีพมีไม่พอกับงานที่ต้องการควบคุม (จากข้อมูลปี 2548-49 นี้ โดยเฉพาะงานสถาปัตยกรรมผังเมือง มีผู้มีใบประกอบวิชาชีพ 8 คน งานภูมิสถาปัตยกรรม มีภูมิสถาปนิกที่มีใบอนุญาตเพียง 80 คน เป็นต้น) ไม่มีหน่วยงานและบุคลากรที่ทำการตรวจสอบและดูแลการบังคับใช้ และหลาย ๆ งานไม่จำเป็นที่จะต้องมีสถาปนิกที่มีใบอนุญาตประกอบวิชาชีพก็คงไม่ทำความเสียหาย หรือในหลายกรณีเป็นขอบเขตของงานที่รัฐมีหน้าที่จัดทำ (ตาม พ.ร.บ. หรือกฎหมายอยู่แล้ว) ซึ่งไม่จำเป็นต้องออกใบประกอบวิชาชีพแต่อย่างใด และตามเจตนารมณ์ของการออกกฎกระทรวงนั้นมีวัตถุประสงค์ในการบังคับใช้กับสถาปนิกนอกระบบราชการเป็นสำคัญ ทำให้เกิดการร้องเรียนคัดค้านเกิดขึ้นจากผู้ประกอบวิชาชีพเอง นักวิชาการ และผู้เกี่ยวข้อง

ใบประกอบวิชาชีพสถาปัตยกรรม มีลักษณะเหมือนกับใบประกอบวิชาชีพในสาขาอื่น ๆ เช่น ใบประกอบวิชาชีพวิศวกรรม และ ใบประกอบวิชาชีพเวชกรรมของแพทย์ กล่าวคือผู้ที่ไม่มีใบอนุญาตประกอบวิชาชีพจะไม่สามารถประกอบวิชาชีพนั้น ๆ ได้ ถ้าฝ่าฝืนจะมีโทษตามที่องค์กรวิชาชีพแต่ล่ะองค์กรกำหนดไว้ ในกรณีของสถาปนิกนี้ มีบทลงโทษ ตามที่กำหนดไว้ใน พ.ร.บ. สถาปนิก (2543) ว่าจะมีโทษจำคุกไม่เกิน 3 ปี ปรับไม่เกิน 60,000 บาท หรือทั้งจำทั้งปรับ

## อ้างอิง

## ดูเพิ่ม
* ใบอนุญาตประกอบวิชาชีพ

## แหล่งข้อมูลอื่น
* กฎกระทรวงกำหนดวิชาชีพสถาปัตยกรรมควบคุม พ.ศ. ๒๕๔๙ (กฎกระทรวงออกตามความในพระราชบัญญัติสถาปนิก พ.ศ. ๒๕๔๓)

หมวดหมู่:สถาปัตยกรรม
บใบอนุญาต
สถาปัตยกรรม
ปลากดดำ

**ปลากดดำ** หรือ **ปลากดหม้อ** () ปลาน้ำจืดไม่มีเกล็ดชนิดหนึ่ง มีชื่อวิทยาศาสตร์ว่า *Hemibagrus wyckii*   

มีรูปร่างค่อนข้างสั้นป้อม หัวและลำตัวตอนหน้าแบนราบกว่าปลาชนิดอื่น ๆ ปากกว้าง ตาค่อนข้างเล็ก ส่วนหลังยกสูง ครีบหลังมีก้านแข็ง ครีบไขมันค่อนข้างยาว หนวดที่ริมฝีปากยาวถึงบริเวณหลัง ตัวมีสีเทาคล้ำหรือดำ ด้านท้องสีจาง ครีบสีคล้ำขอบบนและขอบล่างของครีบหางมีแถบสีขาวเห็นชัดเจน

มีขนาดประมาณ 30 เซนติเมตร ใหญ่สุด 70 เซนติเมตร พบในแม่น้ำสายใหญ่ทุกภาคของประเทศ และพบไปถึงบอร์เนียว เป็นปลากดที่มีราคาสูงชนิดหนึ่ง นิยมบริโภคด้วยการปรุงสดเหมือนปลากดคัง (*H. wyckioides*) และยังเลี้ยงเป็นปลาสวยงามได้อีกด้วย

ปลากดหม้อ ยังมีชื่อเรียกที่ต่างออกไปเช่น  "ปลาสิงห์ดำ", "ปลากดหางดอก"  ชื่อที่ใช้เรียกในวงการปลาสวยงามคือ "มรกตดำ"  เป็นปลาที่มีนิสัยดุร้ายก้าวร้าวมาก ไม่สามารถเลี้ยงรวมกับปลาชนิดอื่นได้เลย

## อ้างอิง
* รูปและข้อมูลปลากดหม้อ

## แหล่งข้อมูลอื่น
* รูปปลากดหม้อเพิ่มเติม

กดหม้อ
กดหม้อ
หมวดหมู่:สกุลเฮมอิบากรัส
กดหม้อ
กดหม้อ
กดหม้อ
กดหม้อ
กดหม้อ
กดหม้อ
กดหม้อ
ปลายาว

**ปลายาว** (; ) เป็นปลาน้ำจืดชนิดหนึ่ง จัดอยู่ในวงศ์ปลาสวาย (Pangasiidae) มีลักษณะหัวเรียว ตาเล็ก ปากอยู่ด้านล่างของจะงอยปาก หนวดยาวถึงลูกตา รูปร่างเพรียวยาว ลำตัวค่อนข้างกลมและแบนข้างที่ด้านท้าย ตัวผู้มีปลายครีบหลังและครีบท้องยื่นเป็นเส้นสั้น ๆ ลำตัวมีสีเทาคล้ำอมฟ้า ข้างลำตัวสีจาง ครีบสีจาง ครีบหางมีสีเหลืองอ่อน ที่ขอบบนแฉกมีสีคล้ำจาง ๆ

มีขนาดประมาณ 40 เซนติเมตร พบใหญ่สุด 80 เซนติเมตร พบเฉพาะในแม่น้ำโขงตั้งแต่จังหวัดหนองคายถึงอุบลราชธานี เท่านั้น

เป็นปลาที่ตายง่ายมากหลังการจับจึงได้อีกชื่อจากชาวประมงที่จังหวัดหนองคายว่า "ปลาซวยเสาะ" แต่ที่จังหวัดนครพนมเรียกว่า "ปลายาว" บริโภคโดยการปรุงสด เนื้อมีรสชาติดี 

ปลายาวที่มีขนาดเล็กจะพบเฉพาะบริเวณปากแม่น้ำโขง และชายฝั่งทะเลไปถึงเกาะไหหลำ ในประเทศจีน

## อ้างอิง

## แหล่งข้อมูลอื่น
* การอพยพของปลาแม่น้ำโขง

ยาว
ยาว
ยาว
ยาว
หมวดหมู่:ปลาที่พบในประเทศจีน
ดินแดน

[thumb|200 px|[กรีนแลนด์ ดินแดนของเดนมาร์ก]]

**ดินแดน** () คือเขตการปกครอง อาณานิคมหรืออาณาเขตที่ยังไม่ได้รับเอกราชของประเทศใดประเทศหนึ่ง หรืออาจจะยังไม่ได้รับการยอมรับจากนานาชาติก็ได้ ดินแดนในปัจจุบันบางดินแดนมีการเรียกร้องเอกราชกันบ้างแล้ว เช่น เวสเทิร์นสะฮาราของประเทศโมร็อกโก

## อ้างอิง

## ดูเพิ่ม
* รายชื่อประเทศและดินแดน
* ประเทศ

หมวดหมู่:ประเทศ
หมวดหมู่:ดินแดน
วงศ์ปลากด

**วงศ์ปลากด**  () เป็นปลาหนังไม่มีเกล็ด ในวงศ์ Bagridae (/บา-กริ-ดี้/) มีส่วนหัวค่อนข้างแบนราบ แต่ลำตัวแบนข้างไปทางด้านท้าย ปากกว้างอยู่ที่ปลายสุดของจะงอยปาก มีฟันซี่เล็กแหลมขึ้นเป็นแถวบนขากรรไกรและเพดาน มีหนวด 4 คู่ โดยคู่ที่อยู่ตรงริมฝีปากยาวที่สุด ครีบหลังและครีบอกเป็นก้านแข็ง หรือเรียกว่า เงี่ยง ครีบไขมันค่อนข้างยาว ครีบหางเว้าลึก ในตัวผู้มักมีติ่งเล็กๆ ที่ช่องก้น  มีการกระจายพันธุ์ตามแหล่งน้ำจืดไปจนถึงน้ำกร่อยตั้งแต่ทวีปแอฟริกา, อนุทวีปอินเดีย, เอเชียอาคเนย์ ไปจนถึงหมู่เกาะซุนดา พบประมาณ 200 ชนิด 

สำหรับในประเทศไทย  จัดเป็นปลาหนังวงศ์ที่พบมากชนิดที่สุดของไทย โดยพบมากกว่า 25 ชนิด เป็นปลากินเนื้อ มีนิสัยดุร้ายก้าวร้าว มีพฤติกรรมมักกบดานอยู่กับพื้นนิ่ง  ๆ ถ้าไม่พบอาหารหรือล่าเหยื่อจะไม่เคลื่อนไหว กินอาหารได้หลากหลาย ตั้งแต่แมลง, ปลา, กุ้ง, ซากพืชซากสัตว์เน่าเปื่อย

เป็นปลาเศรษฐกิจที่สำคัญ นิยมนำมาบริโภคบ่อย ปลาในวงศ์นี้ มีชื่อสามัญในภาษาไทยมักเรียกรวม ๆ กันว่า "ปลากด" ในปลาขนาดใหญ่ และ "ปลาแขยง" (ปลาลูกแหยง ในภาษาใต้) หรือ "ปลามังกง" ในปลาขนาดเล็ก โดยมีสกุลที่ใหญ่ที่สุดคือสกุล *[[Rita]]* ที่พบได้ในประเทศอินเดียและแม่น้ำสาละวินที่เมื่อโตเต็มที่อาจใหญ่ได้ถึง 2 เมตร

## อ้างอิง

## ดูเพิ่ม
*Pimelodidae

## แหล่งข้อมูลอื่น
*Bagridae 


กด
กด